<classify> Yanga inahitaji sare ili kusonga mbele kwenye michuano hiyo baada ya kushinda bao 1-0 katika mechi ya awali iliyochezwa kwenye uwanja wa Taifa Dar es Salaam wiki iliyopita.Nsajigwa aliliambia gazeti hili jana wanatambua ugumu wa mchezo huo lakini wanajivunia maandalizi waliyoyafanya na kwamba ushindi ndio kipaumbele chao.Nikweli tunacheza ugenini na mechi tunatarajia itakuwa ngumu lakini ushindi ni jambo la muhimu kwasababu tumekuja tukiwa tunawajua vizuri wapinzani wetu hivyo hawawezi kutusumbua kama ilivyokuwa mechi ya kwanza tuliyocheza nyumbani,alisema Nsajigwa.Kocha huyo alisema pamoja na kwamba wanaongoza kwa bao moja lakini hawatocheza kwa kujilinda badala yake watashambulia kama ilivyokuwa mechi ya kwanza ili kuwazuia wapinzani wao wasilisogelee lango lao na ikiwezekana wapate bao la mapema ili kuwachanganya zaidi.Alisema kila mchezaji kwenye kikosi chao anatambua umuhimu wa ushindi katika mchezo wa leo hivyo anaamini hawatokuwa na mzaha zaidi ya kutekeleza walichokikusudia ambacho ni ushindi.Nsajigwa alisema pamoja na wapinzani wao kuonekana wazuri lakini kwa ari na mikakati waliyokwenda nayo Shelisheli anauhakika wa kuvuna ushindi na kuendelea na safari ya kufika hatua ya makundi ya michuano hiyo mikubwa Afrika.  <topic>: michezo 